Indhold
Indholdsfortegnelse 🔎︎

# Om lag

Lag tillader dig at samle elementer på en side, som er relaterede. Tænk på lag som individuelle arbejdsområder som du kan skjule fra visning, skjule fra udskrivning eller låse.

Lag bestemmer ikke stablingsrækkefølgen for objekter på din side, undtagen for laget Kontrolelementer som altid er foran andre lag.

Stablingsrækkefølgen for objekter på din side bestemmes af rækkefølgen, hvori de oprettes. Du kan omarrangere stablingsrækkefølgen ved Modificer - Arranger.

Fladerne på et lag, som ikke indeholder objekter, er gennemsigtige.

LibreOffice Draw giver tre standardlag:

- Layout

- Kontrolelementer

- Dimension Lines

Du kan ikke slette eller omdøbe standardlagene. Du kan tilføje dine egne lag med Indsæt - Lag.

Laget Layout er standardarbejdsområdet. Laget Layout bestemmer placeringen af pladsholdere til titel, tekst og objekt på din side.

Laget Kontrolelementer kan bruges til knapper, som er blevet tildelt en handling, men som ikke skal udskrives. Definer lagets egenskaber som Udskrives ikke . Objekter på laget Kontrolelementer er altid foran objekter i andre lag.

Laget Målelinjer er stedet, hvor du for eksempel tegner målelinjer. Ved at vælge hvilke lag som skal vises og skjules, kan du nemt slå disse linjer til og fra.

Du kan låse et lag for at beskytte dets indhold, eller skjule et lag og dets indhold. Når du tilføjer et nyt lag på en side, bliver laget føjet på alle sider i dit dokument. Når du tilføjer et objekt på et lag, bliver det dog kun tilføjet på den aktuelle side. Hvis du vil have objektet til at optræde på alle siderne, skal du tilføje objektet på dit masterdias (Vis - Masterdias).

Relaterede emner

Indsættelse af lag

Flytter objekter til et andet lag

Arbejde med lag