Indhold
Indholdsfortegnelse 🔎︎

# ODBC

Angiver indstillingerne for ODBC-databaser. Dette inkluderer dine brugeradgangsdata, driverindstillinger og skrifttypedefinitioner.

## Brugernavn

Skriv brugernavnet for at tilgå databasen.

## Adgangskode nødvendig

Forhindrer at en uautoriseret bruger kan få adgang til databasen. Du behøver kun at indtaste adgangskoden én gang per session.

## Driverindstillinger

Brug dette tekstfelt til at indtaste yderligere valgfri driverindstillinger, hvis det er nødvendigt.

## Tegnsæt

Vælg den kodekonvertering, som du vil bruge til at vise databasen i LibreOffice. Dette påvirker ikke databasen. Vælg "System" for at bruge standardtegnsættet for dit operativsystem. Tekst- og dBASE-databaser er begrænset til tegnsæt med fast tegnlængde, hvor alle tegn er indkodet med samme antal bytes.

## Generelt

### Modtag genererede resultater

Aktiverer LibreOffice understøttelse af datafelter med auto-increment fra den aktuelle ODBC- eller JDBC-datakilde. Marker dette afkrydsningsfelt, hvis databasen ikke understøtter funktionaliteten auto-increment i dens SDBCX-lag. Normalt er auto-increment valgt for primærnøglefeltet.

### 'Auto-increment'-sætning

Indtast SQL-kommandoen, som instruerer datakilden i at auto-increment (automatisk optælling) af et angivet Heltal-datafelt. For eksempel en typisk SQL-sætning til at oprette et datafelt er:

CREATE TABLE "table1" ("id" INTEGER)

For at bruge auto-increment i datafeltet "id" i en MySQL-database, omskriv sætningen til:

CREATE TABLE "table1" ("id" INTEGER AUTO_INCREMENT)

Med andre ord skriv AUTO_INCREMENT i feltet 'Auto-increment'-sætning.

### Forespørgsel på genererede værdier

Indtast en SQL-sætning, som returnerer den sidste auto-incremented (automatisk optalte) værdi for primærnøgledatafeltet. For eksempel:

SELECT LAST_INSERT_D();

### Brug SQL92-navnestandard

Tillad kun navne, som bruger tegn, der opfylder SQL92-navnestandarden i datakilden. Alle andre tegn bliver afvist. Hvert navn skal begynde med et lille eller stort bogstav eller en understreg ( _ ). De øvrige tegn kan være ASCII-bogstaver, understreger og tal.

### Anvend katalog ved filbaserede databaser

Bruger katalogets aktuelle datakilde. Dette er nyttigt, når ODBC-datakilden er en databaseserver. Hvis ODBC-datakilden er en dBASE-driver, skal dette afkrydsningsfelt være umarkeret.